Omkring 200 Monfolk fra hele Danmark var i dag taget til Brønderslev for at fejre deres nationaldag.

Cho Win er studerende og bor i Aalborg og kom til Danmark i 2008. -	Mine forældre flygtede fra Burma på grund af undertrykkelse og krig, siger Cho Win. Mon-folket stammer fra Myanmar og kom til Danmark som flygtninge, da de blev forfulgt i deres hjemland. Cho Win er sammen med omkring 200 andre Mon-folk fra hele landet samlet i Brønderslev for at fejre deres nationaldag. Se hele indslaget om Monfolkets nationaldag: Stor betydning -	Det betyder rigtig meget for os, at vi kan holde vores nationaldag uden frygt for at blive forfulgt eller fængslet. Det var det, vi risikerede i det gamle Burma, siger Kyin Ya Tawa som er værtinde for Mon Nationaldag 2023. Der er syv etniske grupper i Myanmar, hvor Monfolket er den buddhistiske del. Gennem tiderne er de blevet forfulgt I Myanmar, og mange er flygtet til andre lande herunder Danmark. -	Vi har jo ikke haft den frihed til at kunne udtrykke os, kunne vise vores kultur og snakke vores sprog. Derfor betyder det rigtig meget for os, at vi kan gøre det her i dag, siger Kyin Ya Tawa som er værtinde for Mon Nationaldag 2023. Årets udgave af Nationaldagen er nummer 76 i rækken. Næste år bliver den afholdt et andet sted i landet.